राव कांड की निष्पक्ष जांच की मांग
आरआर मोरारका राजकीय पीजी कॉलेज की छात्रसंघ उपाध्यक्ष पिंकी राव की मौत को लेकर निष्पक्ष जांच की मांग की गई है। इसे लेकर छात्रसंघ अध्यक्ष संदीप भांबू ने एसपी को ज्ञापन दिया है।
उन्होंने लिखा कि राव 24 दिसंबर को मोबाइल पर बात करते-करते कुएं में कूदी थी। 48 घंटे बीत जाने के बाद भी कोई खुलासा नहीं किया गया। अध्यक्ष ने राव की कॉल डिटेल खंगाल कर मामले का खुलासा करने तथा निष्पक्ष जांच कर आरोपियों पर कार्रवाई की मांग की है। उन्होंने प्रशासन को दो दिन का अल्टीमेटम दिया। अन्यथा सोमवार से कलेक्ट्रेट पर भूख हड़ताल शुरू की जाएगी। उनके साथ दीपक अमित भांबू, अंकित, भूपेंद्र, पीयूष, इमरान, हारून, रवि, पंकज, विकास आदि मौजूद थे।
इधर, अखिल भारतीय विद्यार्थी परिषद ने भी एसपी को ज्ञापन देकर मामले की निष्पक्ष जांच की मांग की है। परिषद के संगठन मंत्री विश्वेंद्र कुमार ने आरआर मोरारका पीजी कॉलेज की छात्रसंघ उपाध्यक्ष पिंकी राव की कुएं में कूदकर जान देने के मामले में निष्पक्ष जांच करने को कहा है। तहसील संयोजक विक्रम झाझडिया ने मामले का खुलासा कर आरोपियों पर कार्रवाई करने की मांग की। इस अवसर पर विक्रमसिंह झाझडिया, गौरव महला, लोकेश, अंकित, शुभम, प्रवीण झाझड़िया, धीरज सोनी, अनुज, अभिषेक, अशोक, अभिनव, मोहित आदि मौजूद थे।
hin_Deva hin_Deva hin_Deva hin_Deva